De gsamtn irdischn Wossavoakomma belaffan si af ebba 1,386 Milliardn Kubikkilometa. Davo san alloa 1,338 Milliardn Kubikkilometa (96,5 %) Soizwossa wo ma ned so ohne weiters trinka ko. Trinka ko ma bloß 48 Milliona Kubikkilometa (3,5 %) vo dem Wossa was ma ham, weil des ois Siaßwossa do is, und davo ling um de 24,4 Milliona Kubikkilometa (1,77 % vom Gsamtvorrat) in Form vo Eis an Poln, Gletscha und Dauafrostbödn gbundn. 23,4 Milliona Kubikkilometa san außadem ois Grundwossa voahandn. Des Wossa vo de Fliss oda Binnenseen (190.000 km³), da Atmosphär (13.000 km³), oda des wos im Bodn drin is (16.500 km³) und des vo de ganzn Lebewesn (1.100 km³) zam mocht dementsprechnd nua an kloana Tei vom gsamtn Wossavorrat aus.